*19.02.2016.*

**Projekta iesnieguma sagatavošanas, iesniegšanas un vērtēšanas jautājumi**

1. Sakarā ar to, ka Vieglās rūpniecības nozare ir vērtējama plašāk kā to iedala pēc NACE 2 klasifikācijas, lūdzam precizēt Biedrības atbilstības vērtēšanu, ja Projekta iesniedzējs sniedz projektu Kvalitātes kritērija Nr.1 nozarē – Vieglā rūpniecība**:**
   * + - Vai Projekta iesniedzēja biedri, kas saskaņā ar NACE 2 pārstāv nozari – Tekstilizstrādājumu ražošana (C sadaļa 13 grupa) tiks klasificēti kā atbilstoši „Vieglā rūpniecība” nozarei?

**Atbilde:** Jā

* + - * Vai Projekta iesniedzēja biedri, kas saskaņā ar NACE 2 pārstāv nozari – Apģērbu ražošana (C sadaļa 14 grupa) tiks klasificēti kā atbilstoši „Vieglā rūpniecība” nozarei?

**Atbilde:** Jā

* + - * Vai Projekta iesniedzēja biedri, kas saskaņā ar NACE 2 pārstāv nozari – Ādas un ādas izstrādājumu ražošana (C sadaļa 15 grupa) tiks klasificēti kā atbilstoši „Vieglā rūpniecība” nozarei?

**Atbilde:** Jā

* + - * Vai Projekta iesniedzēja biedri, kas saskaņā ar NACE 2 pārstāv nozari – Juvelierizstrādājumu, bižutērijas un līdzīgu izstrādājumu ražošana (C sadaļa 32.1 grupa) tiks klasificēti kā atbilstoši „Vieglā rūpniecība” nozarei?

**Atbilde:** Jā

* + - * Vai Projekta iesniedzēja biedri, kas saskaņā ar NACE 2 pārstāv nozari – Mūzikas instrumentu ražošana (C sadaļa 32.2 grupa) tiks klasificēti kā atbilstoši „Vieglā rūpniecība” nozarei?

**Atbilde:** Jā

* + - * Vai Projekta iesniedzēja biedri, kas saskaņā ar NACE 2 pārstāv nozari – Sporta preču ražošana (C sadaļa 32.3 grupa) tiks klasificēti kā atbilstoši „Vieglā rūpniecība” nozarei?

**Atbilde:** Jā

* + - * Vai Projekta iesniedzēja biedri, kas saskaņā ar NACE 2 pārstāv nozari – Spēļu un rotaļlietu ražošana (C sadaļa 32.40 grupa) tiks klasificēti kā atbilstoši „Vieglā rūpniecība” nozarei?

**Atbilde:** Jā

* + - * Vai Projekta iesniedzēja biedri, kas saskaņā ar NACE 2 pārstāv nozari – Citur neklasificēta ražošana (C sadaļa 32.9 grupa) tiks klasificēti kā atbilstoši „Vieglā rūpniecība” nozarei?

**Atbilde:** Jā

1. Sakarā ar to, ka Kokapstrādes nozare ir vērtējama plašāk kā to iedala pēc NACE 2 klasifikācijas, lūdzam precizēt Biedrības atbilstības vērtēšanu, ja Projekta iesniedzējs sniedz projektu Kvalitātes kritērija Nr.1 nozarē – **Kokapstrāde:**

* Vai Projekta iesniedzēja biedri, kas saskaņā ar NACE 2 pārstāv nozari – Mēbeļu ražošana (C sadaļa 31.0) tiks klasificēti kā atbilstoši „kokapstrāde” nozarei?

**Atbilde:** Jā, ja vien mēbeļu ražošana ir domāta kā mēbeļu ražošana no koka.

* Vai Projekta iesniedzēja biedri, kas saskaņā ar NACE 2 pārstāv nozari – Mežizstrāde un palīgdarbības (A sadaļa 02.20- 02.40) tiks klasificēti kā atbilstoši „kokapstrāde” nozarei?

**Atbilde:** Jā

1. Sakarā ar to, ka Izmitināšanas un ēdināšanas pakalpojumu nozare projekta kontekstā ir vērtējama plašāk (t.i. tautsaimniecībā kopumā tā tiek klasificēta kā **tūrisma** nozare) kā to iedala pēc NACE 2 klasifikācijas, lūdzam precizēt Biedrības atbilstības vērtēšanu, ja Projekta iesniedzējs sniedz projektu Kvalitātes kritērija Nr.1 nozarē – **Izmitināšanas un ēdināšanas pakalpojumi**:

* Vai Projekta iesniedzēja biedri, kas saskaņā ar NACE 2 pārstāv nozari – Pasažieru dzelzceļa transports (H sadaļa 49.10); Pasažieru jūras un piekrastes ūdens transports (H sadaļa 50.10); Pasažieru pārvadājumi iekšzemes ūdeņos (H sadaļa 50.30) un Pasažieru aviopārvadājumi (H sadaļa 51.10) tiks klasificēti kā atbilstoši „Izmitināšanas un ēdināšanas pakalpojumi” nozarei?

**Atbilde:** Jā

* Vai Projekta iesniedzēja biedri, kas saskaņā ar NACE 2 pārstāv nozari – Ceļojumu biroju pakalpojumi (N sadaļa 79.11) un Tūrisma operatoru pakalpojumi (N sadaļa 79.12) tiks klasificēti kā atbilstoši „Izmitināšanas un ēdināšanas pakalpojumi” nozarei?

**Atbilde:** Jā

* Vai Projekta iesniedzēja biedri, kas saskaņā ar NACE 2 pārstāv nozari – Veselības aizsardzība (Q sadaļa 86.0) tiks klasificēti kā atbilstoši „Izmitināšanas un ēdināšanas pakalpojumi” nozarei?

**Atbilde:** Jā

* Vai Projekta iesniedzēja biedri, kas saskaņā ar NACE 2 pārstāv nozari – Radošas, mākslinieciskas un izklaides darbības (R sadaļa 90.0); Bibliotēku, arhīvu, muzeju un citu kultūras iestāžu darbība (R sadaļa 91.0) un Sporta nodarbības, izklaides un atpūtas darbība (R sadaļa 93.0)  tiks klasificēti kā atbilstoši „Izmitināšanas un ēdināšanas pakalpojumi” nozarei?

**Atbilde:** Jā

1. Sakarā ar to, ka Informācijas un komunikācijas tehnoloģijas nozare pēc NACE 2 klasifikācijas ir vērtējama pietiekami plaši (J sadaļa Informācijas un komunikācijas pakalpojumi), lūdzam precizēt Biedrības atbilstības vērtēšanu, ja Projekta iesniedzējs sniedz projektu Kvalitātes kritērija Nr.1 nozarē – **Informācijas un komunikācijas tehnoloģijas.** Vai Projekta iesniedzēja biedri, kas saskaņā ar NACE 2 pārstāv kādu no J sadaļā (Informācijas un komunikācijas pakalpojumi 58-63)  minētajām nozarēm  tiks klasificēti kā atbilstoši „Informācijas un komunikācijas tehnoloģijas” nozarei?

**Atbilde:** MK noteikumu Nr.617 1.pielikumā ir skaidri noteikts, ka informācijas un komunikācijas tehnoloģiju nozarē tiek iekļautas sekojošas NACE 2.red. J sadaļas apakšsadaļas:

* J 61 – Telekomunikācijas
* J 62 – Datorprogrammēšana
* J 63 – Informācijas pakalpojumi

1. Sakarā ar to, ka Nemetālisko minerālu ražošanas nozare ir vērtējama plašāk kā to iedala pēc NACE 2 klasifikācijas, lūdzam precizēt Biedrības atbilstības vērtēšanu, ja Projekta iesniedzējs sniedz projektu Kvalitātes kritērija Nr.1 nozarē – **Nemetālisko minerālu ražošana:**

* Vai Projekta iesniedzēja biedri, kas saskaņā ar NACE 2 pārstāv nozari – Akmeņu, smilšu un māla ieguve (B sadaļa 08.1 grupa) tiks klasificēti kā atbilstoši „Nemetālisko minerālu ražošana” nozarei (pārsvarā šīs nozares komersanti veic tālāku pārstrādi)?

**Atbilde:** Jā.

* Vai Projekta iesniedzēja biedri, kas saskaņā ar NACE 2 pārstāv nozari – Citur neklasificēta ieguves rūpniecība un karjeru izstrāde (B sadaļa 08.9 grupa) tiks klasificēti kā atbilstoši „Nemetālisko minerālu ražošana” nozarei (pārsvarā šīs nozares komersanti veic tālāku pārstrādi)?

**Atbilde:** Jā, ja vien ieguves rūpniecība ir domāta kā izejvielu ieguve ražošanas procesam, kurš atbilst NACE 2 red. C 23 “Nemetālisko minerālu izstrādājumu ražošana

* Vai Projekta iesniedzēja biedri, kas saskaņā ar NACE 2 pārstāv nozari – Plastmasas izstrādājumu ražošana (C sadaļa 22.2 grupa) tiks klasificēti kā atbilstoši „Nemetālisko minerālu ražošana” nozarei?

**Atbilde:** Nē.

* Vai Projekta iesniedzēja biedri, kas saskaņā ar NACE 2 pārstāv nozari – Atkritumu savākšana, apstrāde un izvietošana; materiālu pārstrāde (E sadaļa 38 grupa) tiks klasificēti kā atbilstoši „Nemetālisko minerālu ražošana” nozarei?

**Atbilde:** Jā, ja vien atkritumu savākšana, apstrāde un izvietošana ir saistīta ar ražošanas procesu, kurš atbilst NACE 2 red. C 23 “Nemetālisko minerālu izstrādājumu ražošana”

**Projektu īstenošanas (izmaksu attiecināmības) jautājumi**

1. Noteikumu punktā 23.1.1.2. ir teikts, ka pasniedzēju un nodarbināto ceļa (transporta) izdevumi ir attiecināmas izmaksas. Vai apmācību norise var būt arī ārpus Latvijas? Tātad, vai nodarbināto ceļa (transporta) izdevumi ir attiecināmas izmaksas, ja viņi dodas ārpus Latvijas?

**Atbilde:** Jā, apmācību norise var notikt ārpus Latvijas un nodarbināto ceļa (transporta) izdevumi šajā gadījumā ir uzskatāmas par attiecināmām izmaksām.

1. 23.1.1.1. punktā ir teikts, ka tieši attiecināmas izmaksas ir:  kopējā pasniedzēju darbasamaksa par darba stundām, kas nepārsniedz apmācību kursu ilgumu (tai skaitā darba devēja valsts sociālās apdrošināšanas obligātās iemaksas). Noteikumu 23.2.1.1. punktā ir teikts, ka netieši attiecināmas izmaksas ir: apmācībām izmantojamo mācību materiālu izmaksas (drukāti vai audiovizuāli materiāli, kuri pēc apmācību beigām paliek projektā apmācīto nodarbināto īpašumā). Ja šo izmaksu summa pārsniedz 50 *euro* uz vienu nodarbināto, tā jāsaskaņo ar sadarbības iestādi, sniedzot pamatojumu par lietderību. No šiem punktiem saprotam, ka neskatoties uz to, ka mērķis ir veicināt inovāciju ieviešanu, un, ja esam konstatējuši, ka kāds no šādiem inovāciju kursiem kādai konkrētai nozarei nav izstrādāts, šī projekta ietvaros jaunu mācību kursu (piemēram, pieejamu tiešsaistē) izstrāde nav attiecināmas izmaksas (kursu nevar izstrādāt). Vai pareizi? Vai arī  atbilstoši 23.2.1.1. punktam jāsaskaņo ar sadarbības iestādi "ja šo izmaksu summa pārsniedz 50 *euro* uz vienu nodarbināto, tā jāsaskaņo ar sadarbības iestādi, sniedzot pamatojumu par lietderību”.

**Atbilde:** Ja jauna apmācības kursa izstrāde ir iekļauta pasniedzēja darba samaksas stundas likmē, tad šādā gadījumā izmaksas tiks uzskatītas par attiecināmām atbilstoši Ministru kabineta noteikumu Nr.617 23.1.1.1.apakšpunktam. Lai nodrošinātu attiecināmību, kursu izstrāde ir atļaujama, bet ar konkrētu mērķi tos nodrošināt noteiktiem komersantiem. Gala labuma guvējam jebkurā gadījumā ir jābūt komersantam nevis apmācību sniedzējam. Jā, saskaņā ar Ministru Kabineta noteikumu Nr.617 23.2.1.1.apakšpunkts nosaka, ka gadījumā, ja apmācībām izmantojamo mācību materiālu izmaksu summa uz vienu nodarbināto pārsniedz 50 EUR, tā ir jāsaskaņo ar CFLA, sniedzot pamatojumu par tā lietderību.

1. Vai kursi var būt e-kursu veidā (pilnībā, daļēji)? Vai ir kādi ierobežojumi kursu apjomam (akadēmisko stundu skaitam)?

**Atbilde:** Kursi var būt arī e-kursu veidā. Līdzīgi kā tālmācību gadījumos, arī e-kursu apmācības gadījumā tiek sūtīta pieeja (caur reģistrāciju). Tas nozīmē, ka šajā gadījumā nebūs reģistrācija ar parakstu, bet gan reģistrācija caur sistēmu. Kā pamatojošais dokuments būs izdruka no sistēmas un izsniegto sertifikātu saraksts. Papildus tam rādītājā – personas, kas ir saņēmušas nefinansiālu atbalstu, tiks ieskaitītas tikai tās personas, kas ir saņēmušas sertifikātu par apmācību pabeigšanu. Par atbalstāmām tālmācības apmācībām tiks uzskatītas tāds apmācību kurss, kuru programmā būs paredzēts gala pārbaudījums pēc kursu pabeigšanas un izsniegts atbilstošs sertifikāts. Kursu apjomam nav noteikts ierobežojums.

1. Vērtēšanas kritērijos ir frāze:  "Komersantu (un citu saimnieciskās darbības veicēju) skaits." Kas ir domāts ar "citu saimnieciskās darbības veicēju" - pašnodarbinātie?

**Atbilde:** Skaidrojam, ka “citi saimnieciskās darbības veicēji” ir visi, kas VID reģistrējušies kā saimnieciskās darbības veicēji (t.sk., piemēram, pašnodarbinātas personas, biedrības u.c.).

1. "Projekta pieteikumā ir apliecināts, ka apmācības tiks sniegtas apmācību jomās, kas atbilst Viedās specializācijas stratēģijā noteiktajām jomām vai nozares identificētai jaunai konkurētspējas nišai". Kur tīmeklī ir pieejama "viedās specializācijas stratēģija", tas ir, ko uzskatīt par pamata dokumentu? MK informatīvo ziņojumu <http://tap.mk.gov.lv/mk/tap/?pid=40291636>? Citu dokumentu?

**Atbilde:** jā, par pamata dokumentu var uzskatīt informatīvo ziņojumu “Par Viedās specializācijas stratēģijas izstrādi” (atrodams šeit: <http://tap.mk.gov.lv/mk/tap/?pid=40291636>) , tāpat ir vērts iepazīties ar nesen VIAA publicētajiem Viedās specializācijas stratēģijas prioritāro jomu ekosistēmu aprakstiem (atrodami šeit: <http://viaa.gov.lv/lat/zinatnes_inovacijas_progr/viedas_specializacijas_iev/vieda_specializacija_jaunumi/>).

1. Vai pareizi saprotam, ka papildus viedās specializācijas stratēģijā noteiktām jomām var būt arī citas, ja tās atbilst "nozares identificētai jaunai konkurētspējas nišai".  Vai un kā ir jāpamato "nozares identificētā jaunā konkurētspējas niša"?

**Atbilde:** Attiecībā uz jauno nozares identificēto konkurētspējas nišu, ir vispirms ir jāsaprot, ka tā patiešām neietilpst jau noteiktajās prioritārajās jomās (kas noteiktas pietiekami plašas jau šobrīd). Ja tomēr ir cita joma, tad tās pamatojumam ir jābūt argumentētam ar konkrētiem piemēriem (komersantiem, produktiem), sniedzot informāciju, kādā veidā notikusi tās identificēšana, iespējams, arī salīdzinājums ar ārvalstīm (ja attiecināms). Pamatojumam ir jāsniedz pārliecība, ka niša ir patiešām identificēta nozarē.

1. **MKN 48.1. punkts** nosaka, ka atbalstu gala labuma guvējam nepiešķir: **c)** atbalstam darbībām, kas saistītas ar eksportu uz trešām valstīm vai dalībvalstīm, tas ir, atbalstam, kas tieši saistīts ar eksportētajiem daudzumiem, izplatīšanas tīkla izveidi un darbību vai citiem kārtējiem izdevumiem, kuri saistīti ar eksporta darbībām. ***Apmācību projekta kontekstā, kas sakarā ar šo punktu mums ir jāpārbauda un ko īsti šis punkts liedz darīt – nedrīkst apmācīt uzņēmumus, kuri eksportē uz trešajām valstīm?; vai nedrīkst īstenot mācības, kurās iegūtās prasmes tiks izmantotas, lai eksportu uz trešām valstīm?; vai kas cits?***

**Atbilde:** Biedrībai būtu lietderīgi informēt uzņēmumu, kas vēlas piedalīties specifiskā atbalsta mērķa pasākuma 1.2.2.1. apmācībās, ka saskaņā ar Regulas Nr.651/2014 1. panta 2. punkta "c" apakšpunktu uzņēmums nedrīkst apmācīt uzņēmuma darbiniekus šajā specifiskā atbalsta mērķa pasākumā, ja tiek izpildīti abi turpmāk norādītie nosacījumi:

* uzņēmums šobrīd veic vai plāno veikt eksporta darbības un
* uzņēmums vēlas izmantot SAM pasākuma 1.2.2.1. apmācības, lai segtu uzņēmuma izdevumus, kas tieši saistīti ar eksporta darbībām, piemēram, apmācot uzņēmuma darbiniekus, kā izveidot izplatīšanas tīklu un nodrošināt tā darbību kādā no Eiropas Savienības dalībvalstīm, kur uzņēmums plāno uzsākt darbību.
* Biedrībai nav nepieciešams veikt atsevišķu pārbaudi, vai uzņēmums ievēro Regulas Nr.651/2014 1. panta 2. punkta "c" apakšpunkta nosacījumu, bet būtu ieteicams, ka biedrība informē uzņēmumu par šādu nosacījumu, pirms uzņēmums tiek iesaistīts šajā specifiskā atbalsta mērķa pasākumā.
* Regulas Nr.651/2014 9.apsvērumā noteikts, ka atbalsts izmaksu segšanai saistībā ar pētījumiem vai konsultāciju pakalpojumiem, kas vajadzīgi jauna vai esoša produkta laišanai jaunā tirgū citā Eiropas Savienības dalībvalstī vai kādā trešajā valstī, parasti nav uzskatāms par atbalstu ar eksportu saistītām darbībām.
* Specifiskā atbalsta mērķa pasākumā drīkst apmācīt uzņēmumus, kas eksportē uz Eiropas Savienības dalībvalstīm un trešajām valstīm, kā arīdrīkst īstenot mācības, kurās iegūtās prasmes tiks izmantotas, lai veicinātu eksportu uz Eiropas Savienības dalībvalstīm un trešām valstīm.

1. **MKN 48.1. punkts** nosaka, ka atbalstu gala labuma guvējam nepiešķir: **d)** atbalstam, ko piešķir ar nosacījumu, ka importa preču vietā tiek izmantotas vietējās preces. ***Apmācību projekta kontekstā, kas sakarā ar šo punktu mums ir jāpārbauda un ko īsti šis punkts liedz darīt?***

**Atbilde:** Saskaņā ar Regulas Nr.651/2014 1. panta 2. punkta "c" apakšpunktu projektā veiktie izdevumi būs neatļauti sniegts valsts atbalsts, ja biedrība kādā no projekta atbalstāmajām darbībām izvirzīs nosacījumu, ka priekšroka jādod vietējām precēm, nevis importa precēm. Biedrībai ir jāņem vērā šis princips projekta īstenošanas laikā, taču biedrībai nav jāveic nekādas atsevišķas pārbaudes vai procedūras saistībā ar šo nosacījumu.

1. **MKN 48.1. punkts** nosaka, ka atbalstu gala labuma guvējam nepiešķir, ja gala labuma guvējs nav sniedzis informāciju atbilstoši Regulas 6.panta 2.punktam: - ***vai tas nozīmē, ka Asociācijai šī informācija jāsaņem no uzņēmumiem, lai pieņemtu lēmumu par atbalsta piešķiršanu?*** Regulā minēts, ka saņēmējs attiecīgajai dalībvalstij ir iesniedzis rakstisku atbalsta pieteikumu, pirms sākas darbs pie projekta vai pirms sākas darbība – ***Lūdzu paskaidrojiet, apmācību projekta gadījumā, kurš, kuram, ko un kad iesniedz pieteikuma formā?***

**Atbilde:** Atbalsta saņēmējs pirms apmācību kursa sagatavo un iesniedz asociācijai pieteikumu, kurā norādīta vismaz šāda informācija (asociācija var sagatavot pieteikuma formas veidlapu un to papildināt ar citiem jautājumiem):

* + 1. uzņēmuma nosaukums un lielums
    2. projekta apraksts, tostarp tā sākuma un beigu datums – *norādāms apmācību kurss vai kursi un informācija/pamatojums par tiem*
    3. projekta īstenošanas vieta
    4. projekta izmaksu uzskaitījums - *norāda, ka šis ir atbalsts mācībām* *(651/2014 31.pants) un paredzētās izmaksas*
    5. atbalsta veids *– norāda, ka tā ir dotācija, kā arī summu un intensitāti*

1. Vai projekta vadības izmaksas kā de minimis nav jāuzskaita arī tad, ja projekta vadītājs tiek iepirkts kā ārpakalpojums, bet par citām projekta vadības izmaksām (telpu noma, sakari u.c.) biedrībai atsevišķi veikti iepirkumi vai iepirkuma procedūra nav jāpiemēro saskaņā ar normatīvajiem aktiem?

**Atbilde:** Nē, visas projekta vadības izmaksas nav jāuzskaita de minimis tikai tad, ja projekta vadība tiek iepirkta kā kopējs ārpakalpojums. Ja iepirkums ir tikai projekta vadītājam, tad pārējās projekta vadības izmaksas ārpus šī viena iepirkuma ir de minimis atbalsts.

1. Vai pie atbalstāmajām apmācībām **48 481 Datorzinātnes** ir atbalstāmas arī datorlietotāju apmācības – biroja programmatūra, grafika u.tml.? Tāds jautājums radās, jo Datorlietotāju apmācības ir zem cita koda – 48 482.

**Atbilde:** Tā kā Datorzinātnēm MK noteikumu Nr.617 2.pielikumā ir precīzs kods 48 481, tad Datorlietotāju apmācības, kas zem cita koda, nevarēs iekļaut šajā projektā.

1. Vai projektā 1.2.2.1. pasākums “Atbalsts nodarbināto apmācībām” - 1. projektu iesniegumu atlases kārta zem apmācību jomas "Datorika" ir atļautas sekojošās apmācības:

* Lietotājapmācības - tādas kā Microsoft Word un Microsoft Excel;

**Atbilde:** Nē, šādas apmācības 1.2.2.1. pasākumā “Atbalsts nodarbināto apmācībām” netiks atbalstītas. Šādām apmācībām tiek plānots 1.2.2.3.pasākums “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti”.

* Dažādu profesionālo programmu apmācības - tādas kā Solid Works un CorelDraw;

**Atbilde:** Jā, 1.2.2.1. pasākums “Atbalsts nodarbināto apmācībām” ir domāts profesionālo datorprogrammu apguvei, ievērojot MK noteikumu Nr.617 1.pielikumā norādītās atbalstāmās nozares/apakšnozares un atbilstību Viedās specializācijas stratēģijai.

* Apmācības par ražošanas vadības un uzskaites datorsistēmām - piemēram Mircosoft Navision, SAP utt.

**Atbilde:** Nē, šobrīd nav paredzēts atbalsts šāda veida apmācībām 1.2.2.1. pasākuma “Atbalsts nodarbināto apmācībām” projektu ietvaros.

1. Kas notiek, ja Biedrība, iesniedzot projekta pieteikumu, neparedz, ka būs de minimis izmaksas, bet vēlāk projekta laikā parādās. Piemēram, projekta tāmē tiek veiktas izmaiņas projekta laikā, kur no apmācību pozīcijas tiek pārnestas izmaksas uz projekta vadības sadaļu. Vai šādas izmaiņas tāmē būs atbalstāmas? Vai tas ietekmē projekta vērtēšanu?

**Atbilde:** Vērtēšanu tas neietekmē. Šādas izmaiņas varēs tikt veiktas ar projekta grozījumiem, kas jāveic pirms izmaksu veikšanas un ievērojot MKN nosacījumus, t.sk. ievērojot kopējo projekta vadības izmaksu limitu.